شەفەق
نیوز/ ٣٠ کەس لەلای کەمەو، ئمڕوو سێشەممە، گیانیان لەدەسدان، لەناو ئەو لافاوەیل تونە
ک دالە ویلایەت پەروان باکوور کابوڵ پایتەخت ئەفغانستان.
کەناڵ
"تڵوع نیوز" ئەفغانی وت:  ٣٠ کەس
لە پەروان گیانیان لەدەسدان و نزیکی ١٠٠ کەسیش زەخمدار بوین، لەناو ئەو لافاوەیلە،
و وەرپرسەیلیگ باس بیسەروشوینی ١٠٠ کەستر کردن.
وتیش:
ژن و زاڕوویش هاناو ئەو بیسەروشوینەیلە، و کەناڵەگە لە زوان پارێزگار پەروان وت: شمارەی
کوشیاگەیل رەسیە ٣٠ کەس، وەگەرد ٩٥ زەخمدار، 
و زیاتر لە ١٠٠ ماڵ خاپوور بویە.
یەکیگ
لە کەسوکارەیل قوربانییگ وت: کەلەمەی گەورەیگ هاتە سەرمان، و ئاوای گەورەیگ ویران بوی،
و شوین ئەو ئاوایە و ماڵەیلی نەما.
لافاوەیل
دویەشەو نەگ تەنیا رەسیژە پەروان،  باوجی لە
بڕیگ لە ناوچەیل ئەفغانستان زەرەد رەسانیە، جویر هەرێم کابیسا و هەرێم نانگارهار.
